Í fyrsta sinn á þessu ári fjölgaði gistinóttum á hótelum alls staðar á landinu í nóvember . 20. desember 2019 | Hagfræðideild Gistinætur á hótelum námu rúmum 646 þúsund í nóvember og fjölgaði þeim um 5,3% frá sama mánuði í fyrra . Þetta er mesta fjölgun gistinátta á hótelum á þessu ári en næstmesta fjölgunin var í október þegar hún mældist 3,4% . Gistinóttum Íslendinga fjölgaði um 7,6% og gistinóttum erlendra ferðamanna fjölgaði um 5% . Þetta er mesta fjölgun gistinátta erlendra ferðamanna á þessu ári en áður hafði fjölgunin verið næstmest í október , 3,2% . Til samanburðar fækkaði erlendum ferðamönnum 11,6% í nóvember . Á fyrstu 6 mánuðum ársins mældist samfelld fækkun gistinátta erlendra ferðamanna borið saman við sama tímabil árið áður . Í fjórum af síðustu fimm mánuðum hefur gistinóttum erlendra ferðamanna farið fjölgandi á ný . Innihald og form þeirra greininga sem birtast hér er unnið af starfsmönnum Hagfræðideildar Landsbankans hf. og byggist á aðgengilegum opinberum upplýsingum á þeim tíma sem þær voru unnar . Mat á þeim upplýsingum endurspeglar skoðanir starfsmanna Hagfræðideildar Landsbankans á þeim degi þegar þær voru dagsettar , en þær geta breyst án fyrirvara .